Teateret har utviklet mer enn 65 profesjonelle scenekunstproduksjoner (per 2024), som har turnert i Asia, Europa, Barentsregionen og Norge. Teateret består (per januar 2024) av fem scenekunstnere og én administrativt tilsatt. I tillegg engasjerer teateret årlig mellom 15 og 25 kunstnere til ulike prosjekter og produksjoner. Blant annet har Samovarteateret samarbeidet nært om flere produksjoner med teaterregissøren og dramatikeren Franzisca Aarflot og med forfatteren Ingeborg Arvola.